Lolland-Falsters Stifts-Tidende, 1844-09-12
Den kgl. Commissarius: Da det saaledes synes at være uvist, om Forsamlingen vil benytte den hele Tid, som ved Prolongationen er tilstaaet, maa jeg anmode den høiærede Præsident om at sørge for, at den Tid, som er tilbage, bliver anvendt saaledes at de kongelige Sager kunne blive bragte til Ende. - Præsidenten: Fra min Side skal der herfor vist ikke være det Mindste til Hinder, men jeg maa dog bemærke, at der over et Lovudkast, nemlig om Trykkefriheden, endnu ikke er indkommen Comitee betænkning. - Den kgl. Commissarius: Den vil sandsynligviis komme saa betimeligt, at Sagen endnu kan blive behandlet. Præsidenten: Det maa jeg dog, naar Forsamlingen kun kommer til at have fire Arbeidsdage tilbage, drage meget i Tvivl, selv om jeg modtog Betænkningen i dette Øieblik, thi den maatte da først trykkes, skulde derefter henligge tre Dage, og der blev altsaa til Sagens Behandling kun een Dag tilbage; men at tilendebringe den paa den, vilde naturligviis, endog afseet fra Sagens Vigtighed og betydning, være en Umulighed. J Henhold til hvad jeg forhen har yttret vil jeg nu afvente de Anmeldelser og Forfald, som fra de Deputeredes Side maatte skee til mig, og atter maa jeg lægge paa Hjerte, hvad der vil tabes ved at Forsamlingen skilles ad for den Tid, hvori den er bevilget prolongeret, og som tidligere er, idetmindste af flere Medlemmer, ønsket benyttet. Værnepligtssagen er i den slesvigske Stænderforsamling bleven afgjort saaledes som man turde vente det, og som vel enhver repræsentativ Forsamling vil afgjøre et saadant Lovforslag. Efteren lang Discussion, der er rig paa mange mærkelige, curisse og separatistiske Yttringer, har bemeldte Stænderforsamling i sit 24de Møde, den 21de f.M., afstemt over de mange forskjellige Jndstillinger og Amendements, som Lovudkastet havde fremkaldt. Vi skulle fremhæve nogle af de mærkelige deriblandt. Eenstemmig med 40 Stemmer blev det antaget at fraraade det foreliggende Lovforslag om almindelig Værnepligt. Følgende Amendement af Hertugen af Augustenborg: Stænderforsamlingen beslutter paa det indstændigste at fraraade Lovudkastet og derimod at andrage paa, at Hs. Maj. Kongen allernaadigst vil behage at lade udarbeide og forelægge den næste Stænderforsamling et nyt Lovforslag, der gaaer ud fra det Princip, at den staaende Hær bestaaer af indfødte Frivillige, som engageres og befoldes af Regjeringen, og at desuden hele det vaabendygtige 22aarige Mandskab indkaldes til at lære Brugen af Vaaben i muligst kort Tid, men dog kun anvendes til effectiv Tjeneste i Krigstider, blev antaget med 22 St. mod 18. - Amendement af Grev Moltke: Hs. Maj. ville behage samtidig at meddele Stænderforsamlingen et muligst nøie Overslag saavel over de Omkostninger, som Jndførelsen af almindelig Værnepligt vil foraarsage, som ogsaa over den ved samme mulig foranledigede Forandring i Militair-Etatens Budget, antaget med 39 St. mod 1; endvidere blev Comiteens Jndstilling, at en ny Militair Straf= og Disciplinar-Lov forelægges Stænderne i Forening med et nyt Udkast til en almindelig Værnepligtslov, antagen med 38 St. mod 2. De øvrige antagne Punkter bære meere Præget af den slesvigske Forsamlings særegne Charakteer. Saaledes blev med 33 St. mod 7 antaget, at der burde være en særegen Hærafdeling, der ene rekrutteredes af Hertugdømmene; med 36 mod 4, at Officiererne ved denne Afdeling maa kunne dannes i Hertugdommene &c. Mindre vigtig er det at see Forsamlingen stemme for, at Præster, theologiske Candidater, Mennonister og Jøder skulle være undtagne fra almindelig Værnepligt. – Da denne Sag er det eneste kgl. Lovforslag, der iaar behandles af alle fire Stænderforsamlinger, saa er vistnok den slesvigske Forsamlings bestemte Afviisning deraf i dets Heelhed, i Forening med liberalere Andragender, af saamegen større betydning, som man allerede kan være forvisset om, at et lignende Udfald vil blive Sagen tildeel i den jydske Stænderforsamling, og derhos den i Bero stillede Jdee og stænderske Committeer, der ogsaa blev forelagt alle fire Forsamlinger, tilstrækkeligt maa borge for, at Regjeringen ikke tænker paa at sætte sine Forslag, igjennem imod Stændernes bestemt udtalte Fra raaden, som i dette Tilfælde desuden tør ventes meer eller mindre bestemt tiltraadt af de to øvrige Forsamlinger. Hvor hensigtsmæssigt det vilde være, om der for hele Staten var een samlet, i Stedet for fire Stænderforsamlinger, viser sig tydeligst ved slige betydningsfulde Spørgsmaals Besvarelse. (Kbhpst.)